**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 74**

(protokols Nr. 4, 12. p.)

**Par zemes vienību ar kadastra apzīmējumiem 70130050107 un 70130050151 Lubānā, Madonas novadā, savstarpējo robežu pārkārtošanu un nekustamā īpašuma lietošanas mērķu noteikšanu jaunveidojamām zemes vienībām**

Madonas novada pašvaldība 2024. gadā uzsāka darbu pie pašvaldības autoceļu un ielu aktualizācijas, atbilstoši Ministru kabineta noteikumu Nr. 361 “Pašvaldību ceļu un ielu reģistrācijas un uzskaites kārtība”, ceļu un ielu sarakstā iekļaujot tos pašvaldības ceļus, kuriem ir inženierbūves pazīmes un ir izmantojami transporta satiksmei.

Lai precīzi aprakstītu tranzīta ielas Lubānas pilsētā, kas ir Cesvaines iela un Parka iela, nepieciešams pārkārtot zemes vienību, ar kadastra apzīmējumiem 70130050107 un 70130050151, savstarpējās robežas, tā lai zemes vienības ar kadastra apzīmējumu 70130050107, posms, kas ir Rugāju iela atbilstu faktiskajai situācijai.

 Lubānas novada dome 2009. gada 26. novembrī pieņēma domes lēmumu Nr. 7 (protokols Nr. 13) par zemes vienību ar kadastra apzīmējumiem 70130050107 un 70130050151 piekritību pašvaldībai. Atbilstoši nekustamā īpašuma Valsts kadastra informācijas sistēmai zemes vienībām ar kadastra apzīmējumiem 70130050107 un 70130050151 noteikti nekustamā īpašuma lietošanas mērķi – zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101) attiecīgi 4795 m2 un 9499 m2 platībās.

Saskaņā ar Nekustamā īpašuma valsts kadastra informācijas sistēmā pieejamo informāciju, nekustamie īpašumi “Rugāju iela” (kadastra numurs 70130050107) un “Cesvaines iela” (kadastra numurs 70130050151) nav ierakstīti zemesgrāmatā. Saskaņā ar Zemes ierīcības likuma, Pārejas noteikumu 1. punktu, kas nosaka, *ka līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu, apvienošanu vai zemes robežu pārkārtošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības. Lēmumam pievieno grafisko pielikumu, kurā norādīts zemes vienību sadalīšanas, apvienošanas vai zemes robežu pārkārtošanas risinājums,* zemes vienību savstarpējo robežu pārkārtošanai nav izstrādājams zemes ierīcības projekts.

Saskaņā ar grafisko pielikumu (1. pielikums) un pamatojoties uz Zemes ierīcības likuma, Pārejas noteikumu 1. punktu, Nekustamā īpašuma valsts kadastra likuma, pirmās daļas, 9. panta, 1. punktu un Ministru kabineta 2006. gada 20. jūnija noteikumiem Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”, trešās daļas 16.1. apakšpunktu un Lubānas novada teritorijas plānojumu 2013.- 2024. gadam, ņemot vērā 12.02.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. **Pārkārtot** savstarpējās robežas starp zemes vienībām ar kadastra apzīmējumiem 70130050107 un 70130050151, atbilstoši pielikumam (1. pielikums).
2. Jaunveidojamo zemes vienību aptuveni 9879 m2  platībā (pēc kadastrālās uzmērīšanas zemes vienības platība var tikt precizēta) saglabāt esošā nekustamā īpašuma “Cesvaines iela” (kadastra numurs 70130050151) sastāvā un **noteikt** nekustamā īpašuma lietošanas mērķi - zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101) 9879 m2 platībā.
3. Jaunveidojamo zemes vienību aptuveni 4415 m2  platībā (pēc kadastrālās uzmērīšanas zemes vienības platība var tikt precizēta) **saglabāt** esošā nekustamā īpašuma “Rugāju iela” (kadastra numurs 70130050107) sastāvā un **noteikt** nekustamā īpašuma lietošanas mērķi - zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101) 4415 m2 platībā.

 Domes priekšsēdētājs A. Lungevičs

*D. H. Dzelzkalēja 28335803*